Gashaanle Shubaal Maax wuxuu ka tirsan yahay Ciidanka Booliska Soomaaliya, Wuxuu ku Dhashay Magaalada Boosaaso ee gobolka Bari. Wuxuu ka mid yahay Saraakiisha Soomaaliyeed ee ugu Hawl karsan, Wadanisan, Dhowra Kuna Adadag Saraynta sharcgia Iyo Saraynta Karaamada shicibka Soomaaliyeed. Gashaanle Shubaal Muumin Maax oo loogu yeero Gaashaanle Shubaal waxbarashadiisa Hoose Dhexe wuxuu ku qaatay Iskoolka Boosaaso Public Secondary ee magaalada Boosaaso. waxbarashada Dugsiga Sare wuxuu ku qaatay Banaadir sare ee Magaalada Muqdisho. wuxuu Aaqoonta Jaamacadeed ku qaatay Jaamacada Umadda Soomaaliyeed "Somali National University" oo uu ka qaatay Koorso Diblooma ah Wuxuu ku biiray Ciidanka Booliska Soomaaliya Sanadii 1974 wuxuuna tababar ku qaatay kulliyada tababarka ciidanka ee Iskool Polisiye ee magaalada muqdisho. Gaashaanle Shubaal wuxuu ka shaqeeyay qaybo badan oo Ciidanka Booliska Soomaaliya ah Isagoo ka qabtay xilal tababar, xilal hawlgal iyo xilal hogaamineed. G/ Shubaal wuxuu muujiyay Hawlkarnimo dheeri ah, Daacadnimo iyo Hufnaan mudada dheer uu ka tirsanyahay Ciidanka Booliska Soomaaliya . Wuxuu ka mid ahaa Saraakiishii ugu horaysay ee isu duway waxna ka asaastay Ciidanka boliiska Puntland. Dhowrkii sano ee u damaysay wuxuu ka mid ahaa Saraakiisha Soomaaliyeed ee Ka howl galaysay gobolada Woqooyi Bari ee Puntland gaar ahaan Dekeda Boosaaso Iyo Kulliyada tababarka Ciidanka Booliska Soomaaliya ee Carmo.